CELEX: 32008D0360
Language: sl
Date: 2008-04-30 00:00:00
Title: 2008/360/ES: Odločba Komisije z dne 30. aprila 2008 o določitvi finančnega prispevka Skupnosti za izdatke, nastale zaradi sprejetja nujnih ukrepov v zvezi z bojem proti aviarni influenci na Nizozemskem leta 2003 (notificirano pod dokumentarno številko C(2008) 1668)

7.5.2008   
            
            
               SL
            
            
               Uradni list Evropske unije
            
            
               L 120/17
            
         
      ODLOČBA KOMISIJE
   
   z dne 30. aprila 2008
   o določitvi finančnega prispevka Skupnosti za izdatke, nastale zaradi sprejetja nujnih ukrepov v zvezi z bojem proti aviarni influenci na Nizozemskem leta 2003
   (notificirano pod dokumentarno številko C(2008) 1668)
   (Besedilo v nizozemskem jeziku je edino verodostojno)
   (2008/360/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Odločbe Sveta 90/424/EGS z dne 26. junija 1990 o odhodkih na področju veterine (1) in zlasti člena 3(3) in člena 3(a)(1) Odločbe,
   ob upoštevanju naslednjega:
   
               (1)
            
            
               Do izbruhov aviarne influence na Nizozemskem je prišlo leta 2003. Pojav navedene bolezni je pomenil resno nevarnost za živino v Skupnosti.
            
         
               (2)
            
            
               Da se prepreči širjenje bolezni in pripomore k njenemu čimprejšnjemu izkoreninjenju, mora Skupnost finančno prispevati za upravičene izdatke držav članic, nastale zaradi sprejetja nujnih ukrepov v zvezi z bojem proti tej bolezni v skladu z Odločbo 90/424/EGS.
            
         
               (3)
            
            
               Z Odločbo Komisije 2003/678/ES z dne 24. septembra 2003 o finančnem prispevku Skupnosti za upravičene izdatke zaradi izkoreninjenja aviarne influence na Nizozemskem leta 2003 (2) je bil Nizozemski odobren finančni prispevek Skupnosti za izdatke, nastale zaradi sprejetja nujnih ukrepov v zvezi z bojem proti aviarni influenci leta 2003.
            
         
               (4)
            
            
               V navedeni odločbi je bilo predvideno prvo plačilo v višini 40 000 000 EUR.
            
         
               (5)
            
            
               V skladu z navedeno odločbo se preostali znesek finančnega prispevka Skupnosti določi na podlagi vlog, ki jih je Nizozemska predložila 14. marca 2004, 26. julija 2005 in 2. novembra 2006.
            
         
               (6)
            
            
               Glede na navedeno je treba določiti celotni znesek finančnega prispevka Skupnosti za nastale upravičene izdatke, ki so povezani z izkoreninjenjem aviarne influence na Nizozemskem leta 2003.
            
         
               (7)
            
            
               Iz rezultatov inšpekcijskih pregledov, ki jih je v skladu z veterinarskimi pravili Skupnosti in pogoji za dodelitev finančnega prispevka Skupnosti opravila Komisija, je razvidno, da vsi navedeni izdatki niso upravičeni do finančnega prispevka Skupnosti.
            
         
               (8)
            
            
               Pripombe Komisije, metoda izračuna upravičenih izdatkov in končne ugotovitve so bili Nizozemski sporočeni v dopisih z dne 12. julija 2007, 26. oktobra 2007 in 5. decembra 2007.
            
         
               (9)
            
            
               Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO ODLOČBO:
   Člen 1
   Celotni finančni prispevek Skupnosti za izdatke, povezane z izkoreninjenjem aviarne influence na Nizozemskem leta 2003 v skladu z Odločbo 2003/678/ES, je določen na 65 516 152,41 EUR.
   Člen 2
   Ta odločba je naslovljena na Kraljevino Nizozemsko.
   
      V Bruslju, 30. aprila 2008
      
         
            Za Komisijo
         
         Androulla VASSILIOU
         
         
            Članica Komisije
         
      
   
   
      (1)  UL L 224, 18.8.1990, str. 19. Odločba, kakor je bila nazadnje spremenjena z Odločbo Sveta 2006/53/ES (UL L 29, 2.2.2006, str. 37).
   
      (2)  UL L 249, 1.10.2003, str. 53. Odločba, kakor je bila nazadnje spremenjena z Odločbo Komisije 2004/27/ES (UL L 6, 10.1.2004, str. 45).